ועדת הפנים ואיכות הסביבה, כנסת 18, פרוטוקול מספר 371, 2011-03-28 00:00

דוד אזולאי: אני פותח את ישיבת ועדת הפנים והגנת הסביבה.

דוד אזולאי: על סדר-היום: בקשת רביזיה של חבר הכנסת זאב אלקין, יו"ר הנהלת הקואליציה.

דוד אזולאי: בבקשה אדוני.

זאב אלקין: תודה רבה אדוני היושב ראש.

זאב אלקין: התייעצתי עם אנשי משרד האוצר שנמצאים כרגע בחוץ ועל-פי בקשתם, אני מבקש להוריד את שתי הרביזיות שלי כמו שהן בלי שום שינויים.

יעקב אדרי: ובא לציון גואל.

יעקב אדרי: מי בעד?

אריאל אטיאס: בשביל זה היית צריך לגרור אותי לפה?

זאב אלקין: לך אני לא צריך לספר שמקבלים החלטות לא הגיוניות.

ציון פיניאן: השר אטיאס, הכול נסגר במעלית.

דוד אזולאי: רבותיי, אני רוצה להודות לחבר הכנסת אלקין על-כך שהוריד את הרביזיה וחסך מאיתנו הצבעה.

יעקב אדרי: לא היתה לו ברירה.

דוד אזולאי: אני לא רוצה התנצחויות עכשיו.

יעקב אדרי: אני אומר דברים איך שאני מבין אותם.

דוד אזולאי: אני רוצה להודות לכל החברים שבאו.

דוד אזולאי: אני באמת רוצה להודות לחברים מהאופוזיציה שבאו לתמוך בהצעת החוק הזאת.

דוד אזולאי: אלקין, אנחנו אתה מוריד את הרביזיה ואנחנו נשארים עם הצעת החוק.

זאב אלקין: אני מוריד את הרביזיה.

דוד אזולאי: תודה רבה.

דוד אזולאי: אם כך ההצעה מאוחדת ואנחנו מעבירים אותה לקריאה ראשונה.

דוד אזולאי: תודה רבה לכולם, הישיבה נעולה.